‫- סדרה תיעודית של NETFLIX -‬
‫בביתם שבדרום אפריקה,‬
‫לקאיה ולאחֶיה אין דאגה בעולם.‬
‫תודות למחויבות האלטרואיסטית של אימם,‬
‫הם גדלים במהירות.‬
‫אך קאיה העדינה נאבקת להשיג דריסת רגל‬
‫כשאחיה החזקים ממנה זוכים בחלק הארי.‬
‫וכעת, אספקת החלב של אימה מתדלדלת.‬
‫לאחר חמישה ימים ללא ארוחה,‬ ‫עליה לעשות מה שאף אימא לא רוצה לעשות…‬
‫להשאיר את גוריה הקטנטנים לבד‬ ‫כדי למצוא מזון.‬
‫מחצית מכל גורי האריות לא מגיעים לגיל שנה.‬
‫הסיכון לא יכול להיות גבוה יותר.‬
‫עבור תינוקות בטבע,‬
‫ההישארות לבד בבית‬
‫היא אחד האתגרים המפחידים מכולם.‬
‫- לבד בבית -‬
‫- חוף השלדים, נמיביה -‬
‫בחוף החשוף והשומם הזה,‬
‫קשה למצוא מחסה.‬
‫עבור טאבו התינוק,‬
‫המדבר הזה הוא מקום קשוח לגדול בו.‬
‫כשסופות חול משתוללות,‬ ‫כולם במושבה משתטחים על הקרקע.‬
‫כל מה שטאבו בן שלושת השבועות‬ ‫ואימו יכולים לעשות‬
‫הוא לחכות יחד עד שהרוחות ישככו.‬
‫סוף סוף…‬
‫קצת שלווה.‬
‫טאבו לא רוצה דבר פרט לאימו.‬
‫היא כל עולמו…‬
‫והמגנה היחידה שלו.‬
‫אך הוא לא יכול להתרגל לכך יותר מדי.‬
‫טאבו גדל במהירות, וכדי לעמוד בדרישות שלו,‬
‫אימו חייבת לבלות זמן רב יותר בים‬ ‫בחיפוש אחר מזון.‬
‫הוא רוצה להצטרף אליה,‬
‫אך הפרווה שלו תהיה אטומה למים‬ ‫רק בעוד עשרה שבועות.‬
‫זה לא חכם מצידו ללכת בעקבותיה.‬
‫הפרווה שלו כעת ספוגה במים בצורה מסוכנת.‬
‫הוא בסכנת טביעה.‬
‫אימו נחלצת לעזרתו,‬
‫אך לא יכולה להישאר איתו.‬
‫הוא תשוש, אבל בטוח.‬
‫הים מחוץ לתחום כרגע.‬
‫מנותק מאימו,‬
‫הוא יצטרך לדאוג לעצמו במשך שבוע שלם.‬
‫כשאין לו משפחה להתנחם בה,‬
‫הוא לגמרי לבדו.‬
‫- מפומלנגה, דרום אפריקה -‬
‫מוסתרים במקום שבו אימם השאירה אותם,‬
‫קאיה ואחיה בטוחים מסכנות.‬
‫מחשוף הסלעים שלהם‬ ‫מספק להם את המסתור המושלם…‬
‫וגם מגרש משחקים.‬
‫אחרי לילה אחד בלבד לבדם, הגורים משועממים.‬
‫אחיה ההרפתקנים של קאיה ‬ ‫לא מתכוונים להישאר במקומם.‬
‫הם בוחנים כל סנטימטר בביתם הסלעי.‬
‫אבל קאיה הקטנה‬ ‫לא חזקה מספיק כדי להצטרף אליהם.‬
‫כל עוד הגורים נשארים יחד,‬ ‫ליד המאורה, הם יהיו בטוחים.‬
‫האחים של קאיה משתוללים סביבה.‬
‫אבל זה לא רק משחק למטרות הנאה.‬ ‫הם מפתחים את כישורי הציד שלהם.‬
‫קאיה מעדיפה לצפות באחיה מהצד.‬
‫צייד טוב צריך ללמוד‬ ‫כיצד לבחור את הקורבן שלו…‬
‫להתקרב בדממה…‬
‫ולהתנפל בעיתוי הנכון.‬
‫עדיין מוקדם, אך עם מספיק אימונים,‬
‫יום אחד הם יהיו מוכנים להכניע תאו.‬
‫אבל אם קאיה לא תשתתף,‬ ‫היא לעולם לא תשתלט על כישורי הציד שלה.‬
‫וכעת, הביטחון המופרז של אחיה‬
‫מוביל אותם הרחק מהמאורה הבטוחה.‬
‫קאיה יכולה לבחור להישאר לבד בבית…‬
‫או ללכת בעקבות אחיה.‬
‫היא מקבלת החלטה.‬
‫אבל זו החלטה גרועה.‬
‫כעת, רחוק מהמאורה,‬
‫אחיה הפזיזים הובילו את שלושתם לסכנה.‬
‫הם נקרו בדרכו של נמר רב עוצמה.‬
‫נמרים מתעבים אריות,‬
‫ואם הוא יגלה את הגורים, הוא יהרוג אותם.‬
‫אינסטינקטיבית, הם יודעים להסתתר.‬
‫יש להם מזל.‬
‫הוא מרוכז מדי בסימון הטריטוריה שלו.‬
‫הפעם הם הצליחו להילחץ, אבל הוא עוד יחזור.‬
‫לעזיבת המאורה‬ ‫יש השלכות נוספות עבור הגורים.‬
‫הם הלכו לאיבוד.‬
‫הם זקוקים לאימם נואשות.‬
‫בלעדיה, הם יאלצו לבלות את הלילה לבד,‬
‫בשטח הפתוח וללא הגנה.‬
‫בעוד שהלילה מביא סכנות לתינוקות מסוימים…‬
‫עבור אחרים, החשיכה היא המסתור המושלם.‬
‫- אוטג'וזונדג'ופה, נמיביה -‬
‫בסוואנות האלה שתחת אור הירח,‬
‫תל טרמיטים מסתיר בית תת-קרקעי‬ ‫של יצור מיוחד מאוד.‬
‫היצור החשאי הזה הוא אחד מבעלי החיים‬ ‫הפגיעים ביותר לסחר בלתי חוקי.‬
‫עד כדי כך,‬ ‫שחוקרים עוקבים אחרי כל פרט שהם מוצאים.‬
‫התוספת החדשה והיקרה הזו למשפחה‬ ‫שרוכבת על גב אימה‬
‫היא תינוק של פנגולין הכף.‬
‫מטנגו בן שמונת השבועות ואימו‬ ‫נמצאים במשימה חשובה‬
‫למציאת בית חדש.‬
‫אימו שומרת אותו קרוב,‬ ‫כדי שלא ישוטט וייעלם.‬
‫היא מעבירה אותו כמעט בכל לילה‬ ‫כדי שלא יתגלה…‬
‫ויש לכך סיבה טובה.‬
‫למרות הקשקשים שמגנים על גופו,‬
‫צעירים כמו מטנגו הם טרף קל לצבועים ונמרים.‬
‫אימו לא חופרת את המחילות שלהם בעצמה.‬
‫במקום זאת, היא מתנחלת סדרתית‬ ‫שתרה אחר בתים ריקים.‬
‫אבל מציאת מחילה ריקה אינה משימה פשוטה.‬
‫הרעיון לחלוק בית עם דורבן קוצני‬ ‫אינו קוסם במיוחד.‬
‫ייתכן שעדיף לחפש מקום אחר.‬
‫לא. כבר תפוס.‬
‫סוף סוף.‬
‫אימא של מטנגו‬ ‫מצאה את המקום המושלם שיוכלו לנוח בו,‬
‫אם הוא יוכל להתגבר על הדחף לשוטט.‬
‫בינתיים, בחוף של נמיביה,‬
‫טאבו בילה את 24 השעות האחרונות לבד בבית,‬
‫והוא עדיין משתוקק לאימו.‬
‫על החוף, הוא טרף קל כשהוא נמצא לבדו…‬
‫ומציאת חבר עשויה להציל את חייו.‬
‫הוא לא יכול לפנות לאימהות האחרות לנחמה.‬
‫אך הוא לא הגור היחיד שנשאר כאן לבד.‬
‫למען ביטחונם, הגורים האלה יוצרים פעוטון,‬
‫ולטאבו יהיה את הסיכוי הטוב ביותר לשרוד‬ ‫אם יצטרף אליהם.‬
‫אך קודם, הוא יצטרך לזכות באהדתם.‬
‫נראה שתנאי הקבלה קשים יותר משחשב.‬
‫אבל טאבו עומד על שלו,‬ ‫ומרוויח את מקומו במועדון הגורים.‬
‫הוא מצא שותף לפשע.‬
‫נראה שהעניינים מתחילים להשתפר אצל טאבו.‬
‫טוב, הם התחילו.‬
‫כל ההתרגשות הזו גרמה לחברים החדשים האלה‬ ‫לשוטט הרחק מהקבוצה המוגנת…‬
‫והם משכו תשומת לב.‬
‫תנים שחורי-גב הגיעו‬ ‫כדי לחטוף גור דובי ים טעים.‬
‫לגורים שנמצאים עם אימם‬ ‫יש מישהו שיעמוד לצידם.‬
‫אבל הדבר הבטוח ביותר‬ ‫עבור טאבו וחברו למשחק‬
‫יהיה לחזור לפעוטון ולהיבלע בקהל.‬
‫הוא איבד את חברו.‬
‫טאבו לבד, ואף אחד לא יכול לעזור לו עכשיו.‬
‫טאבו האמיץ מצא את האומץ להציל את חייו.‬
‫בגיל צעיר כל כך,‬
‫הגור הקטן הזה ‬ ‫עבר את משימת ההישרדות הראשונה שלו.‬
‫במהלך 12 החודשים הבאים,‬ ‫לטאבו יהיו עוד שיעורים רבים ללמוד‬
‫כדי להתכונן לחייו בים.‬
‫אך הוא כבר הראה‬ ‫שיש לו את רוח הלחימה שהוא יזדקק לה‬
‫כדי להתגבר על אתגרי החיים.‬
‫רחוק יותר מהחוף,‬
‫מטנגו ואימו בילו את מרבית היום‬ ‫מוגנים במסתור מתחת לאדמה.‬
‫סבלנותו של מוטנגו, שנמאס לו לישון‬ ‫ונעשה רעב, מתחילה לפקוע.‬
‫הוא מפספס את כל הכיף.‬
‫העולם שמעל לקרקע מלא בפעילויות.‬
‫סנאי הקרקע נהנים מארוחת הערב שלהם…‬
‫בזמן שהם פוקחים עין‬ ‫לאיתור אורחים לא רצויים.‬
‫אבל נקבת הצבוע החום הזו‬ ‫לא מעוניינת בסנאים.‬
‫היא איתרה ניחוח חזק של פנגולין,‬
‫והריח הביא אותה למחילה הזו.‬
‫בזמן שאימו ישנה,‬
‫מטנגו מתגנב החוצה לטעימה ראשונה של חופש.‬
‫אבל לצבועה הזו אין מזל.‬
‫היא הגיעה למאורה הלא נכונה.‬
‫אימו החכמה של מטנגו עשתה את הדבר הנכון‬ ‫כשהחליפה מחילות בלילה הקודם,‬
‫והרחיקה אותו מסכנות.‬
‫עכשיו, כשהוא יוצא החוצה לבדו בפעם הראשונה,‬
‫הוא משתוקק לחקור את השטח.‬
‫בדומה לפנגולינים אחרים,‬ ‫חוש הראייה של מטנגו מוגבל…‬
‫אך חוש הריח המרשים שלו מפצה על כך.‬
‫ולא לוקח לו זמן רב‬ ‫לאתר את המזון האהוב עליו על פי הריח:‬
‫נמלים.‬
‫מטנגו מצויד בכלי המושלם להשגתן:‬
‫לשון ארוכה ודביקה.‬
‫אורכה מחצית מאורך גופו,‬
‫והיא יכולה לשאוב אלפי נמלים בארוחה אחת.‬
‫מטנגו, שיצא החוצה לבד,‬ ‫גילה את הארוחה הראשונה שלו ללא אימא.‬
‫זו אבן דרך קטנה,‬
‫אך זהו צעד גדול בדרך לעצמאות‬ ‫עבור התינוק המיוחד הזה.‬
‫השחר מפציע בדרום אפריקה.‬
‫לוחכי העשב בסוואנה‬ ‫מפיקים את המרב מאוויר הבוקר הקריר.‬
‫אך הם לא לבדם.‬
‫אימא של קאיה מתכננת מארב בקפידה.‬
‫הגורים שלה סומכים עליה כך שתצליח לצוד.‬
‫ללא עזרת הלהקה שלה,‬ ‫היא זקוקה לריכוז מקסימלי.‬
‫עליה להתקרב למרחק תקיפה.‬
‫קשה לצוד לבד…‬
‫ומאמציה לא נשאו פרי.‬
‫עכשיו עליה לחזור אל הגורים שלה‬ ‫בידיים ריקות.‬
‫בשטח המאורה, היא חשה שמשהו לא בסדר.‬
‫הגורים לא נראים בשום מקום…‬
‫ויש ריח חזק של נמר באזור.‬
‫המצוקה בקריאותיה מתגברת.‬
‫לאחר ששרדו את הלילה לבדם בסבך,‬
‫האחים מאושרים לראות את אימם.‬
‫אבל קאיה לא נמצאת איתם.‬
‫אימה נואשת למצוא את בתה היחידה.‬
‫לבדה ואבודה בשממה,‬
‫קאיה חייבת למצוא את משפחתה‬
‫לפני רדת החשיכה, על כל סכנותיה.‬
‫תרגום כתוביות: טל אקשטיין‬